EIROPAS KOMISIJA Briselē, 13.12.2017 COM(2017) 754 final 2017/0338(NLE) Priekšlikums PADOMES LĒMUMS par nostāju, kas Eiropas Savienības vārdā jāieņem Asociācijas komitejas sanāksmē īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par nolīguma XXVIII-A pielikuma (Finanšu pakalpojumiem piemērojamie noteikumi), XXVIII-B pielikuma (Telesakaru pakalpojumiem piemērojamie noteikumi) un XXVIII-D pielikuma (Starptautisko jūras pārvadājumu jomā piemērojamie noteikumi) atjaunināšanu



PASKAIDROJUMA RAKSTS 1.Priekšlikuma priekšmets Šis priekšlikums attiecas uz lēmumu, ar ko nosaka nostāju, kas Savienības vārdā jāieņem Asociācijas komitejas sanāksmē īpašā sastāvā tirdzniecības jautājumu risināšanai saistībā ar Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, XXVIII-A pielikuma (Finanšu pakalpojumiem piemērojamie noteikumi), XXVIII-B pielikuma (Telesakaru pakalpojumiem piemērojamie noteikumi) un XXVIII-D pielikuma (Starptautisko jūras pārvadājumu jomā piemērojamie noteikumi) plānoto atjaunināšanu. 2.Priekšlikuma konteksts 2.1.Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, (“nolīgums”) mērķis ir veicināt pakāpenisku ekonomisko integrāciju un politiskās saiknes padziļināšanos starp Moldovas Republiku un Eiropas Savienību. Nolīgums stājās spēkā 2016. gada 1. jūlijā. 2.2.Asociācijas komiteja Asociācijas komiteja ir struktūra, kas izveidota ar nolīgumu, un tai, ievērojot nolīguma 438. panta 3. punktu, ir tiesības pieņemt lēmumus nolīgumā paredzētajos gadījumos un jomās, kurās Asociācijas padome tai ir deleģējusi savas pilnvaras. Minētie lēmumi pusēm ir saistoši, un tās veic atbilstošus pasākumus to izpildei. Saskaņā ar nolīguma 438. panta 4. punktu Asociācijas komiteja tiekas īpašā sastāvā tirdzniecības jautājumu risināšanai, lai risinātu visus nolīguma V sadaļas tirdzniecības un ar tirdzniecību saistītos jautājumus. Saskaņā ar Asociācijas komitejas un apakškomiteju reglamenta (“reglaments”) 1. panta 4. punktu Asociācijas komitejā īpašā sastāvā tirdzniecības jautājumu risināšanai ietilpst Eiropas Komisijas un Moldovas Republikas augstākie ierēdņi / amatpersonas, kas atbild par tirdzniecību un ar tirdzniecību saistītiem jautājumiem. Asociācijas komitejas īpašā sastāvā tirdzniecības jautājumu risināšanai priekšsēdētājs ir Eiropas Komisijas vai Moldovas Republikas pārstāvis, kas atbild par tirdzniecības un ar tirdzniecību saistītiem jautājumiem. Sanāksmēs piedalās arī Eiropas Ārējās darbības dienesta pārstāvis. Ievērojot nolīguma 438. panta 3. punktu un reglamenta 11. panta 1. punktu, Asociācijas komiteja savus lēmumus pieņem, pusēm savstarpēji vienojoties un pēc attiecīgu iekšējo procedūru pabeigšanas. Katru lēmumu vai ieteikumu paraksta Asociācijas komitejas priekšsēdētājs un apstiprina Asociācijas komitejas sekretāri. 2.3.Asociācijas komitejas īpašā sastāvā tirdzniecības jautājumu risināšanai plānotie akti Asociācijas komitejas sanāksmē īpašā sastāvā tirdzniecības jautājumu risināšanai ir jāpieņem trīs lēmumi par nolīguma XXVIII-A pielikuma (Finanšu pakalpojumiem piemērojamie noteikumi), XXVIII-B pielikuma (Telesakaru pakalpojumiem piemērojamie noteikumi) un XXVIII-D pielikuma (Starptautisko jūras pārvadājumu jomā piemērojamie noteikumi) atjaunināšanu (“plānotie akti”). Plānoto aktu mērķis ir atjaunināt iepriekš minētos pielikumus, ņemot vērā tajos uzskaitīto Savienības acquis izmaiņas kopš sarunu par nolīgumu noslēguma 2013. gada jūnijā. Tas ir saskaņā ar tiem Savienības un Moldovas Republikas pienākumiem attiecībā uz dinamisku tuvināšanu, kas izklāstīti nolīguma 449. pantā, un tā mērķis ir atvieglot notiekošo procesu, kas vērsts uz tuvināšanos Savienības acquis Moldovas Republikā. Plānotie akti pusēm būs saistoši saskaņā ar nolīguma 438. panta 3. punktu, kurā noteikts: “Asociācijas komitejai ir tiesības pieņemt lēmumus šajā nolīgumā paredzētos gadījumos un jomās, kurās Asociācijas padome tai ir deleģējusi savas pilnvaras. Minētie lēmumi Pusēm ir saistoši, un tās veic atbilstošus pasākumus to izpildei.” 3.Nostāja, kas jāieņem Savienības vārdā Šis Padomes lēmuma priekšlikums nosaka Savienības nostāju par trim lēmumiem, kura ar nolīgumu izveidotajā Asociācijas komitejā īpašā sastāvā tirdzniecības jautājumu risināšanai jāieņem attiecībā uz XXVIII-A pielikuma (Finanšu pakalpojumiem piemērojamie noteikumi), XXVIII-B pielikuma (Telesakaru pakalpojumiem piemērojamie noteikumi) un XXVIII-D pielikuma (Starptautisko jūras pārvadājumu jomā piemērojamie noteikumi) atjaunināšanu. Iepriekš minētie pielikumi jāatjaunina, lai atspoguļotu Savienības acquis izmaiņas, kas iepriekš minētajās nozarēs notikušas kopš sarunu par nolīgumu noslēguma 2013. gada jūnijā. Priekšlikums atbilst pušu pienākumiem, kas izklāstīti nolīguma 436. un 449. pantā. Šis priekšlikums atbilst pārējiem Savienības ārpolitikas virzieniem un sekmē to īstenošanu, īpaši Eiropas kaimiņattiecību politikai un attīstības sadarbības politikai attiecībā uz Moldovas Republiku. Par nolīgumā iestrādātajiem tirdzniecības un ar tirdzniecību saistītajiem noteikumiem 2009. gadā tika veikts ex ante ietekmes novērtējums, bet 2012. gadā — Komisijas Tirdzniecības ĢD tirdzniecības ilgtspējas ietekmes novērtējums, kura rezultāti tika ņemti vērā sarunās par padziļinātu un visaptverošu brīvās tirdzniecības nolīgumu. Minētajā pētījumā apstiprināts, ka tirdzniecības un ar tirdzniecību saistītajiem noteikumiem nav negatīvas ietekmes uz Savienību, tās acquis vai politikas virzieniem, vienlaikus tiem ir pozitīva ietekme uz ekonomikas attīstību Moldovas Republikā. Priekšlikums neietekmē Savienības ekonomikas, sociālo vai vides politiku.

Šajā posmā REFIT procedūras uz nolīgumu neattiecas; tas nerada izmaksas Savienības MVU; un tas nerada problēmas digitālās vides jomā. 4.Juridiskais pamats 4.1.Procesuālais juridiskais pamats 4.1.1.Principi Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”. Jēdziens “lēmumi ar juridiskām sekām” ietver aktus, kam ir tiesiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautiskajām tiesībām, bet “var būtiski ietekmēt Savienības likumdevēja pieņemtā tiesiskā regulējuma saturu”. 4.1.2.Piemērošana konkrētajā gadījumā Asociācijas komiteja ir ar nolīgumu, proti, ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, izveidota struktūra. Saskaņā ar nolīguma 438. panta 4. punktu Asociācijas komiteja tiekas īpašā sastāvā tirdzniecības jautājumu risināšanai, lai risinātu visus nolīguma V sadaļas tirdzniecības un ar tirdzniecību saistītos jautājumus. Saskaņā ar nolīguma 436. panta 3. punktu Asociācijas padome ir pilnvarota atjaunināt vai grozīt nolīguma pielikumus. Saskaņā ar nolīguma 438. panta 2. punktu Asociācijas padome var deleģēt Asociācijas komitejai jebkuru no savām pilnvarām, tostarp pilnvaras pieņemt saistošus lēmumus. Ar 2014. gada 16. decembra Lēmumu Nr. 3/2014 Asociācijas padome ir deleģējusi savas pilnvaras atjaunināt vai grozīt konkrētus ar tirdzniecību saistītus pielikumus Asociācijas komitejai īpašā sastāvā tirdzniecības jautājumu risināšanai. Aktiem, kurus Asociācijas komiteja ir aicināta pieņemt, ir tiesiskas sekas. Plānotie akti atbilstoši starptautiskajām tiesībām būs pusēm saistoši saskaņā ar nolīguma 438. panta 3. punktu. Plānotie akti nepapildina un negroza nolīgumā noteikto iestāžu sistēmu. Tādēļ ierosinātā lēmuma procesuālais juridiskais pamats ir LESD 218. panta 9. punkts. 4.2.Materiālais juridiskais pamats 4.2.1.Principi Lēmuma materiālais juridiskais pamats saskaņā ar LESD 218. panta 9. punktu ir galvenokārt atkarīgs no plānotā akta, par kuru Savienības vārdā ieņem nostāju, mērķa un satura. Ja plānotajam aktam ir divi mērķi vai divi komponenti un viens ir atzīstams par galveno, bet otrs nav būtisks, lēmums atbilstoši LESD 218. panta 9. punktam jābalsta uz viena materiālā juridiskā pamata, proti, tā, ko prasa galvenais vai dominējošais mērķis vai komponents. 4.2.2.Piemērošana konkrētajā gadījumā Plānoto aktu galvenais mērķis un saturs attiecas uz kopējo tirdzniecības politiku. Tādēļ ierosinātā lēmuma materiālajā juridiskajā pamatā ir šādi noteikumi: LESD 207. pants. 4.3.Secinājums Par ierosinātā lēmuma juridisko pamatu būtu jānosaka LESD 207. pants, to lasot saistībā ar LESD 218. panta 9. punktu.

2017/0338 (NLE) Priekšlikums PADOMES LĒMUMS par nostāju, kas Eiropas Savienības vārdā jāieņem Asociācijas komitejas sanāksmē īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par nolīguma XXVIII-A pielikuma (Finanšu pakalpojumiem piemērojamie noteikumi), XXVIII-B pielikuma (Telesakaru pakalpojumiem piemērojamie noteikumi) un XXVIII-D pielikuma (Starptautisko jūras pārvadājumu jomā piemērojamie noteikumi) atjaunināšanu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. pantu, to lasot saistībā ar tā 218. panta 9. punktu, ņemot vērā Eiropas Komisijas priekšlikumu, tā kā: (1)Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, (“nolīgums”) Savienība noslēdza ar Padomes 2014. gada 16. jūnija Lēmumu 2014/492/ES, un tas stājās spēkā 2016. gada 1. jūlijā. (2)Asociācijas komiteja īpašā sastāvā tirdzniecības jautājumu risināšanai, ievērojot Asociācijas padomes 2014. gada 16. decembra Lēmumu Nr. 3/2014, var atjaunināt vai grozīt nolīguma pielikumus. (3)Asociācijas komitejai īpašā sastāvā tirdzniecības jautājumu risināšanai ir jāpieņem plānotais akts par XXVIII-A pielikumu (Finanšu pakalpojumiem piemērojamie noteikumi), XXVIII-B pielikumu (Telesakaru pakalpojumiem piemērojamie noteikumi) un XXVIII-D pielikumu (Starptautisko jūras pārvadājumu jomā piemērojamie noteikumi). (4)Savienībai būs saistoši trīs lēmumi, kurus paredzēts pieņemt attiecībā nolīguma XXVIII-A pielikuma (Finanšu pakalpojumiem piemērojamie noteikumi), XXVIII-B pielikuma (Telesakaru pakalpojumiem piemērojamie noteikumi) un XXVIII-D pielikuma (Starptautisko jūras pārvadājumu jomā piemērojamie noteikumi) atjaunināšanu, tādēļ ir lietderīgi noteikt nostāju, kas Savienības vārdā jāieņem Asociācijas komitejā īpašā sastāvā tirdzniecības jautājumu risināšanai. (5)Ņemot vērā, ka kopš sarunu par nolīgumu noslēguma vairāki Savienības akti, kas uzskaitīti nolīguma XXVIII-A, XXVIII-B un XXVIII-D pielikumā, tika grozīti vai atcelti, lai nodrošinātu pienācīgu tuvināšanu, nepieciešams minētajiem pielikumiem pievienot vairākus tiesību aktus, kuri īsteno, groza, papildina vai aizstāj tajos uzskaitītos pasākumus, kā arī grozīt konkrētus termiņus, lai ņemtu vērā progresu, ko tuvināšanas procesā Savienības acquis līdz šim guvusi Moldovas Republika, IR PIEŅĒMUSI ŠO LĒMUMU. 1. pants Nostājas, kas Savienības vārdā jāieņem Asociācijas komitejas sanāksmē īpašā sastāvā tirdzniecības jautājumu risināšanai, pamatojas uz Asociācijas komitejas īpašā sastāvā tirdzniecības jautājumu risināšanai aktu projektiem, kuri pievienoti šim lēmumam: i)ES un Moldovas Republikas Asociācijas komitejas lēmums, ar ko atjaunina nolīguma XXVIII-A pielikumu (Finanšu pakalpojumiem piemērojamie noteikumi); ii)ES un Moldovas Republikas Asociācijas komitejas lēmums, ar ko atjaunina nolīguma XXVIII-B pielikumu (Telesakaru pakalpojumiem piemērojamie noteikumi); iii)ES un Moldovas Republikas Asociācijas komitejas lēmums, ar ko atjaunina nolīguma XXVIII-D pielikumu (Starptautisko jūras pārvadājumu jomā piemērojamie noteikumi). 2. pants